**Zemlja sladoleda**

Svake večeri kada tama obasja moju sobu, ušuškam se u svoju mekanu posteljinu. Sklapam oči i stvaram u sebi nemoguće događaje. Pred sklopljenim očima nižu se slike, događaji se ne prestaju mijenjati. Pokušala sam otputovati negdje daleko. Na mjesto koje nikada nisam vidjela ni čula za njega. Tako sam sebi pred očima stvorila čudesnu zemlju sladoleda. U početku mi je bilo jako čudno i pitala sam se kakva je ovo zemlja. Međutim, kada sam malo više prošetala kroz nju, vidjela sam da je u njoj sve tako lijepo, slatko i čudesno. U daljini se čuo dječji smijeh. Potrčala sam vidjeti što se tamo događa. Onda sam ispred sebe ugledala veliki bazen pun sladoleda. Zar postoji neko ljepše mjesto na kojem bih sada bila? U Zemlji sladoleda mrak nikada ne pada, nema domaće zadaće ni ručka. Svi su uživali i igrali se u toj gomili sladoleda. Bilo je toliko lijepo i zabavno sve dok mi netko nije pokucao na vrata sobe i prekinuo moju maštu.

**Ivana Turčinec, 3.a**

**Turist na putovanju**

Popodne je. Pripremam se za putovanje iz snova. Putujem u Zemlju slatkiša. Ukrcavam se u veliki vodeni balončić koji će me odvesti u Zemlju slatkiša. Stigla sam. Let vodenim balončićem bio je prekrasan, a pogled na Zemlju slatkiša još ljepši. Odmah sam krenula na razgledavanje dvorca od slatkiša. Bilo je odlično. Nakon toga sam posjetila najveću prodavaonicu slatkiša na svijetu. Čak nisam pretjerela u jedenju. I za kraj je ostao zabavni park. Provela sam sate i sate na autićima koji se sudaraju, ali u zraku. Dosta vremena sam provela ploveći brodom u Čokoladnoj rijeci. Tako je prošao dan i došlo je vrijeme za povratak. Ovo putovanje nikada neću zaboraviti.

**Morena Marušić, 3.a**